b'\n_START_ARTICLE_\nAtheOS\n_START_PARAGRAPH_\nAtheOS buvo nemokama Unix \xc5\xa1eimos operacin\xc4\x97 sistema skirta x86 tipo kompiuteriams (pavadinimas i\xc5\xa1\xc5\xa1ifruojamas Athena Operating System (lietuvi\xc5\xa1kai skamb\xc4\x97t\xc5\xb3 At\xc4\x97n\xc4\x97s operacin\xc4\x97 sistema), prie\xc5\xa1 tai ji dar vadinosi AltOS). Pradinis jos tikslas buvo sukurti AmigaOS klon\xc4\x85, ta\xc4\x8diau v\xc4\x97liau \xc5\xa1io sumanymo buvo atsisakyta. Ji daugiau nebepl\xc4\x97tojama, bet v\xc4\x97liau buvo vystoma jos at\xc5\xa1aka \xe2\x80\x93 Syllable operacine sistema.\n_START_SECTION_\nIstorija\n_START_PARAGRAPH_\nNuo 1994 iki 2000 met\xc5\xb3 prad\xc5\xbeios AtheOS buvo i\xc5\xa1imtinai kuriama vieno Norvegijos programuotojo Kurt Skauen; jis j\xc4\x85 paskelb\xc4\x97 pasauliui 2000 met\xc5\xb3 kov\xc4\x85 Usenet interneto diskusij\xc5\xb3 sistemoje pagal atviro kodo GNU GPL licencij\xc4\x85. Nepaisant to Skauen nebuvo link\xc4\x99s priimti kodo pakeitimus skirtingai nuo daugumos kit\xc5\xb3 pana\xc5\xa1i\xc5\xb3 projekt\xc5\xb3. Nuo 2001 met\xc5\xb3 pabaigos jis nutrauk\xc4\x97 tolimesn\xc4\xaf operacin\xc4\x97s sistemos tobulinim\xc4\x85 d\xc4\x97l asmenini\xc5\xb3 prie\xc5\xbeas\xc4\x8di\xc5\xb3 ir projektas yra laikomas mirusiu. Grup\xc4\x97 programuotoj\xc5\xb3, nor\xc4\x97dami prat\xc4\x99sti sistemos vystym\xc4\x85, suk\xc5\xabr\xc4\x97 jos at\xc5\xa1ak\xc4\x85 \xe2\x80\x93 Syllable operacin\xc4\x99 sistem\xc4\x85, kuri buvo aktyviai vystoma dar ne vienerius metus po Skauen pasitraukimo.'